SF's landspolitiske nedtur har i den grad forplantet sig ud i kommunerne. I de nye byråd vil der derfor være hele 17 færre SF'ere end i de hidtidige. I syv byråd er SF blevet reduceret til blot at have et enkelt mandat og hverken i Thisted, Morsø eller Læsø kommuner kommer partiet til at sidde med om bordet. I de to sidstnævnte var partiet dog ikke opstillet. Værst gik det i Aalborg Kommune, hvor SF gik tilbage fra fem mandater til blot et enkelt. Som eneste kommune i Nordjylland gik partiet i Vesthimmerland frem med to mandater, så der efter nytår kommer til at sidde fire SF'ere med i det fine selskab. Her kan man uden tvivl tale om en Pernille-effekt. Vigsø Bagge hentede alene 2021 af de 2632 stemmer der i alt blev givet til SF i Vesthimmerland. Oversigt: Så meget gik SF tilbage
Kun i Vesthimmerland går SF frem. I alt har partiet mistet 17 mandater i Nordjylland.